12. 5. 90 De Europæiske Fællesskabers Tidende Nr. C 118/7 
STATSSTØTTE 
C 3/89 
KOMMISSIONENS BESLUTNING 
af 29. december 1989 
om regionen Nord-Pas-de-Calais' og departementet Pas-de-Calais' støtteforanstaltninger inden 
for fiskerisektoren 
(Frankrig) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 118/05) 
Ved skrivelse nr. SG (89) D/1736 af 9. februar 1989 blev 
den franske regering underrettet om, at Kommissionen 
havde besluttet at indlede undersøgelsesproceduren efter 
EØF-Traktatens artikel 93, stk. 2, over for regionen 
Nord-Pas-de-Calais' støtte til akvakulturen, bygning og 
modernisering af fiskerfartøjer og investeringer på land­
jorden samt over for departementet Pas-de-Calais' støtte 
til bygning af fiskerfartøjer. 
Ved skrivelser af 14. marts 1989 og 6. oktober 1989 
meddelte de franske myndigheder Kommissionen deres 
svar. 
I. Kommissionen har gennemgået disse ordninger for 
støtte fra regionen og departementet på grundlag af 
konkurrencereglerne og bl.a. retningslinjerne for 
gennemgangen af national støtte til fiskerisek­
toren (') der kræver overholdelse af visse fælles 
betingelser, for at sådan støtte kan betragtes som 
forenelig med fællesmarkedet. 
Det fremgår af de oplysninger, som Kommissionen 
råder over, at støtten til modernisering af industrifi­
skerfartøjer og til bygning af fiskerfartøjer på over 
16 m ydes som supplement til statsstøtten. I den 
forbindelse understreger Kommissionen sin beslut­
ning af 23. december 1987, der blev meddelt de 
franske myndigheder ved telex nr. SG (87) D/16092 
af 23. december 1987 om den dertil svarende natio­
nale støtteordning. 
Ved ovennævnte skrivelser og ved skrivelse nr. 
1194/YD/MFM af 28. juli 1989 henledte de franske 
myndigheder Kommissionens opmærksomhed på 
den generelle ramme for støtte fra havministeriets 
eksterne tjenestegrene, som er omhandlet i en 
meddelelse til Kommissionen af 23. februar 1989. 
Kommissionen har forstået på denne korrespon-
dence, at de franske myndigheder forpligter sig til at 
C) EFT nr. C 313 af 8. 12. 1988, s. 21. overholde de flerårige programmer, der er 
omhandlet i forordning (EØF) nr. 355/77 og (EØF) 
nr. 4020/86, samt til at overholde de maksimale støt­
tesatser, der er fastsat i nævnte forordninger i 
tilfælde af kumulation af støtte fra staten, regionerne 
og departementerne. 
Efter denne gennemgang kan Kommissionen konsta­
tere, at der er sikkerhed fra de franske myndigheders 
side med hensyn til overholdelsen af de fælles betin­
gelser i ovennævnte retningslinjer ved ydelse af støtte 
til bygning og modernisering af fiskerfartøjer på 
under 16 m og til akvakulturen. 
II. Med hensyn til støtteordningen for investeringer på 
landjorden har Kommissionen ikke på grundlag af 
de oplysninger, den råder over, endeligt kunnet 
vurdere, hvorvidt de tekniske elementer i de indivi­
duelle projekter er forenelige med artikel 27 i 
forordning (EØF) nr. 4028/86 og med artikel 6, 7, 9 
og 10, i forordning (EØF) nr. 355/77. 
Følgelig opfordrer Kommissionen de franske 
myndigheder til i overensstemmelse med 
EØF-Traktatens artikel 93, stk. 3, at meddele den 
alle de konkrete tilfælde af støtte til investeringer på 
landjorden inden for rammerne af nævnte ordning, 
således at den kan vurdere, hvorvidt de tekniske 
elementer vedrørende de individuelle støtteprojekter 
er forenelige med fællesskabsbestemmelserne på 
området. 
III. Kommissionen har besluttet at afslutte proceduren 
efter EØF-Traktatens artikel 93, stk. 2, over for 
ovennævnte støtteordninger under hensyntagen til 
følgende: 
1) Da disse støtteordninger allerede var i anven­
delse, beklager Kommissionen stærkt, at de 
franske myndigheder har misligholdt de forplig­
telser, der påhviler dem i henhold til EØF-Trak­
tatens artikel 93, stk. 3. Kommissionen beklager 
desuden ligeledes stærkt ventetiden på at kunne 
opnå de nødvendige oplysninger til vurdering af 
Nr. C 118/8 De Europæiske Fællesskabers Tidende 12. 5. 90 
denne støtte i henhold til EØF-Traktatens artikel 
93, stk. 2 og 3. Sådanne forsinkelser er en 
hindring for den korrekte udførelse af de 
opgaver, der er tildelt Kommissionen i henhold til 
nævnte artikel. Derfor forbeholder Kommis­
sionen sig ret til at træffe alle foranstaltninger, 
der gør det muligt at sikre overholdelsen af disse 
regler. 
2) Kommissionen opfordrer de franske myndigheder 
til at holde den underrettet om anvendelsen af støtte til bygning og modernisering af fiskerfar­
tøjer og akvakultur ved fremsendelse af årlige 
rapporter indeholdende en liste over alle de indi­
viduelle projekter med beskrivelse heraf. Den 
forbeholder sig mulighed for at tage denne 
vurdering op til fornyet overvejelse, hvis den 
derefter konstaterer forhold, der er uforenelige 
med fællesskabsretten bl.a. hvad angår overhol­
delsen af målene i de franske flerårige 
programmer, der er fastsat eller skal fastsættes 
i henhold til fællesskabsbestemmelserne på 
området.